O ragusán romanz desapareixió, pero a diferencia d'en atras grans ciudatz de Dalmacia como Chadra no estió por un proceso d'italianización, y estió l'idioma eslavo o que desplazó a l'idioma neolatín. En tiempos d'a dominación otomana en os Balcans, la plegada d'immigrants serbos dende Herzegovina occidental y la suya integración en a sociedat ragusana permitió lo predominio lingüistico eslavo. Tamién a diferencia d'atras partz de Croacia a branca d'o serbo-crovate que se parlaba yera a mesma que en Herzegovina, Montenegro y Serbia, o Štokavski. O xtokavisco de Ragusa conoixió un desembolique literario en os sieglos XVI y XVII.